CELEX: 62009CA0407
Language: el
Date: 2011-03-31 00:00:00
Title: Υπόθεση C-407/09: Απόφαση του Δικαστηρίου (πρώτο τμήμα) της 31ης Μαρτίου 2011 — Ευρωπαϊκή Επιτροπή κατά Ελληνικής Δημοκρατίας (Παράβαση κράτους μέλους — Παράβαση υποχρεώσεως προς εκτέλεση αποφάσεως του Δικαστηρίου — Χρηματικές κυρώσεις — Υποχρέωση καταβολής κατ’ αποκοπή ποσού)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/5
            
         Απόφαση του Δικαστηρίου (πρώτο τμήμα) της 31ης Μαρτίου 2011 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-407/09) (1)
   
   (Παράβαση κράτους μέλους - Παράβαση υποχρεώσεως προς εκτέλεση αποφάσεως του Δικαστηρίου - Χρηματικές κυρώσεις - Υποχρέωση καταβολής κατ’ αποκοπή ποσού)
   2011/C 152/08
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Μ. Κοντού-Durande και A.-M. Rouchaud-Joët)
   
      Καθής: Ελληνική Δημοκρατία (εκπρόσωποι: Κ. Σαμώνη-Ράντου και Ν. Δαφνίου)
   
      Αντικείμενο
   
   Παράβαση κράτους μέλους — Άρθρο 228 ΕΚ — Μη εκτέλεση της αποφάσεως του Δικαστηρίου της 18ης Ιουλίου 2007 στην υπόθεση C-26/07 — Παράλειψη θεσπίσεως των αναγκαίων διατάξεων προς συμμόρφωση με την οδηγία 2004/80/ΕΚ του Συμβουλίου, της 29ης Απριλίου 2004, για την αποζημίωση των θυμάτων εγκληματικών πράξεων (ΕΕ L 261, σ. 15) — Αίτημα καθορισμού χρηματικής ποινής
   
      Διατακτικό
   
   Το Δικαστήριο αποφασίζει:
   
               1)
            
            
               Η Ελληνική Δημοκρατία, μη έχοντας λάβει, κατά την ημερομηνία λήξεως της προθεσμίας που τάχθηκε με την από 23 Σεπτεμβρίου 2008 αιτιολογημένη γνώμη της Επιτροπής των Ευρωπαϊκών Κοινοτήτων, τα μέτρα που συνεπαγόταν η εκτέλεση της αποφάσεως της 18ης Ιουλίου 2007, C-26/07, Επιτροπή κατά Ελλάδας, παρέβη τις υποχρεώσεις που υπέχει από το άρθρο 228, παράγραφος 1, ΕΚ.
            
         
               2)
            
            
               Καταδικάζει την Ελληνική Δημοκρατία να καταβάλει στην Ευρωπαϊκή Επιτροπή, στον λογαριασμό «Ίδιοι πόροι της Ευρωπαϊκής Ένωσης», το κατ’ αποκοπή ποσό των τριών εκατομμυρίων ευρώ.
            
         
               3)
            
            
               Καταδικάζει την Ελληνική Δημοκρατία στα δικαστικά έξοδα.
            
         
      (1)  ΕΕ C 11 της 16.1.2010